Колеры нацыі

«Колеры нацыі» — беларускі дакументальны фільм, які зняла рэжысёр Настасся Ярамеева ў 2021 годзе.

 Сюжэт 
Беларусы нават не абмяркоўвалі, пад якім сцягам аб’яднацца. Нібыта памяць і павага да бела-чырвона-белых колераў заўсёды жыла ў сэрцы, а цяпер, праз боль і пакуты, абудзілася і натхняе нацыю рушыць наперад. Калі Іна Зайцава пабачыла, як падчас маршаў сцягі жорстка адбіраюць у пратэстоўцаў, вырашыла сама стаць сцягам: нафарбавала балонам чырвоную паласу на сваёй шлюбнай сукенцы. І зрабілася «БЧБ-нявестаю» — яскравым сімвалам пратэсту. Бела-чырвона-белы сцяг як ніколі ўзмацняецца як нацыянальны сімвал, за абарону якога людзі гатовыя пацярпець. За бел-чырвона-белую сімволіку цяпер можна не толькі атрымаць неабгрунтавана вялікі штраф, але і страціць жыццё. Фільм прысвечаны светлай памяці Рамана Бандарэнкі.

 Над фільмам працавалі 
 сцэнарый і рэжысура — Настасся Ярамеева
 здымкі — Савелій Корсак
 мантаж — Віталь Бучар
 гук — Яраслаў Шпакоўскі
 рэдактарскі нагляд — Юрый Каліна

 Спасылкі 



Катэгорыя:Дакументальныя фільмы Беларусі